I 1967 kom Straumebrua, som binder de to delene av Straume sammen, og gjorde ferjetransporten over Vefaldsundet i Nedre Toke overflødig. Fylkesvei 38 og fylkesvei 356 møter hverandre i Straumekrysset. Her fører Fv38 sørover til Kragerø i en retning, og gjennom sentrum av Drangedal og videre nordover til Vrådal i den andre retningen. Fv356 (Sannesveien), som går gjennom grenda, fører til Grenland.